উত্তরপ্রদেশ
উত্তরপ্রদেশ () হল উত্তর ভারতের একটি রাজ্য। ১৯৩৭ সালের ১ এপ্রিল ‘যুক্তপ্রদেশ’ নামে এই রাজ্য গঠিত হয়েছিল। ১৯৫০ সালে এর নাম বদলে ‘উত্তরপ্রদেশ’ রাখা হয়। লখনউ এই রাজ্যের রাজধানী ও বৃহত্তম শহর। গাজিয়াবাদ, কানপুর, মোরাদাবাদ, বরেইলি, আলিগড় ও বারাণসী রাজ্যের প্রধান বাণিজ্যিক কেন্দ্র। ২০০০ সালের ৯ নভেম্বর উত্তরপ্রদেশের হিমালয়-সংলগ্ন অঞ্চলটিকে বিচ্ছিন্ন করে ‘উত্তরাঞ্চল’ (অধুনা উত্তরাখণ্ড) রাজ্য গঠিত হয়।
নয়ডা-আগ্রা মনোরেল
নয়ডা-আগ্রা মনোরেল হল ভারতের রাজধানী দিল্লির উপকন্ঠে অবস্থিত নয়ডা থেক আগ্রা শহরের মধ্যে দ্রুত সংযোগ ঘটানোর একটি প্রস্তাবিত মনোরেল ব্যবস্থা। এটি নির্মাণের প্রস্তাব দিয়েছে উত্তরপ্রদেশ সরকার।নয়ডা আগ্রা মনোরেল যমুনা নদীর তীর বরাবর নির্মাণ করা হবে এবং এই মনোরেল ব্যবস্থা নির্মাণের তত্বাবধায়ক হিসাবে রাখা হয়েছে নয়ডা-গ্রেটার নয়ডা মেট্রো রেল কে।